stanford-oval/wikipedia huggingface dataset:
עוף החול
הערות שוליים

↑  Rise of the Phoenix (באנגלית)
↑  בראשית רבה, פרשה י"ט, פסקה ה'
1 2  רבינו בחיי בן אשר, מדרש רבינו בחיי (בראשית ב, יט), באתר https://mg.alhatorah.org
↑  רש"י, מסכת סנהדרין, דף ק"ח, עמוד ב'
↑  סנהדרין דף ק"ח: ורש"י שם
↑  הגדרה של עוף החול, באתר theclickinggeneration (ב־)
↑  J. K. Rowling, Harry Potter and the Order of the Phoenix, 2004, ISBN 978-0-439-35807-1. (באנגלית)
↑  Philipp Melanchthon, Sigmund Feyerabend, Jost Amman, Epigrammata Philippi Melanthonis selectiora : formvlis precvm, historiis, paraphrasi dictorum diuinorum, & sententijs grauissimis maxime insignia, Impressum Francoforti ad Moenum : Apud Iohannem Feyrabendt, impensis Sigismundi Feyrabendt, 1583
| --- | --- |
בקרת זהויות :  NLI: 987007529873605171  BNE: XX537591  GND: 4174313-1  LCCN: sh86007433  NKC: jo2016908838
סרגיי קמנייב

| --- | --- |

קמנייב בשנות ה-30
 לידה:  4 באפריל 1881 קייב
 פטירה:  25 באוגוסט 1936 (בגיל 55) מוסקבה
 מקום קבורה:  בית הקברות של חומת הקרמלין 
 מדינה:  האימפריה הרוסית 
 השכלה:  האקדמיה הצבאית הקיסרית הרוסית 
 השתייכות:  האימפריה הרוסית האימפריה הרוסית, ברית המועצות ברית המועצות
 תקופת הפעילות:  1898–1936 (כ־38 שנים)
 דרגה:  קומנדארם מדרגה ה-1
 תפקידים בשירות
 מפקד בצבא אדום
 פעולות ומבצעים
 מלחמת העולם הראשונה  מלחמת האזרחים ברוסיה
 עיטורים
 עיטור הדגל האדום עיטור סטניסלב הקדוש עיטור אנה הקדושה
 
סרגיי קמנייב (ברוסית: Сергей Сергеевич Каменев‏ (4 באפריל 1881 - 25 באוגוסט 1936) קצין בצבא האימפריה הרוסית, מראשי הצבא האדום במהלך מלחמת האזרחים ברוסיה ואחריה.
סרגיי קמנייב נולד למשפחת מהנדס צבאי בקייב. בשנת 1898 הוא סיים פנימייה צבאית בקייב ועבר להמשך לימודים בבית הספר לקצינים במוסקבה. בשנת 1900 הוא הועבר לשירות בצבא. בשנת 1907 קמנייב סיים את הלימודים באקדמיה של המטה הכללי. לאחר הלימודים הוא חזר להמשך שרות ליחידתו. לקראת תחילת מלחמת העולם הראשונה, קמנייב שירת במטה של פיקוד צבאי ווילנה. במהלך המלחמה הוא שירת בתפקידי מטה שונים וקודם לדרגת קולונל. בהתאם לעדותו, בשנת 1917 הוא קרא ספר של ולדימיר לנין וגרגורי זינובייב ושינה את השקפת עולמו. ב-4 באפריל 1917 הוא נבחר למפקד גדוד בחיל רגלים. במהלך משבר יולי הוא נעצר ביחד עם לאון טרוצקי. לאחר שחרור, קמנייב חזר לצבא.
מלחמת האזרחים ברוסיה

קמיינב הצטרף לצבא האדום באפריל 1918. בתמיכת לאון טרוצקי הוא מונה למספר תפקידי מפתח ובאוגוסט 1918 מונה למפקד החזית המזרחית. הוא כיהן בתפקיד זה עד ליולי 1919 ופיקד על הלחימה נגד אלכסנדר קולצ'ק. ב-8 ביולי 1919 קמיינב מונה למפקד העליון של הצבא האדום וכיהן בתפקיד זה עד לשנת 1924. בהיותו בתפקיד הוא פיקד על מבצעי הצבא בפולין, חצי האי קרים ודיכוי מרד האיכרים ברחבי רוסיה. הוא עיבד תוכנית פעולה של המלחמה הפולנית-סובייטית שלא יצאה לפועל עקב התנגדות של אלכסנדר יגורוב ויוסיף סטלין.
לאחר מלחמת האזרחים

באפריל 1924 קמנייב מונה לתפקיד מבקר בצבא ובמרץ 1925 למפקד המטה הכללי. באוגוסט 1926 קמנייב החל ללמד באקדמיה צבאית במוסקבה. במאי 1927 הוא מונה לסגן שר הביטחון.
במרץ 1934 בעקבות ארגון מחדש של משרד הביטחון, תפקיד שכיהן בו קמנייב בוטל. בעקבות כך הוא מונה למנהל מנהלת חיל נגד מטוסים שמעשית היה הורדה בתפקיד. בשנת 1935 קמניב קיבל דרגת קומנדארם מדרגה ראשונה, וזאת לעומת 5 קצינים ששירתו תחתיו במהלך מלחמת האזרחים וקיבלו דרגת מרשל ברית המועצות.
קמנייב עסק בחקר הארקטיקה ותמך במשלחות מדעיות לאזור. הוא גם כתב מספר ספרים על מהלך מלחמת האזרחים
ב-25 באוגוסט 1936 קמנייב נפטר מהתקף לב. הוא הוטמן בבית העלמין של חומת הקרמלין.
במהלך הטיהורים הגדולים, קמנייב שכבר לא היה בחיים הואשם בפעילות נגד השלטון, ספריו הוצאו מהספריות ושמו נמחק מכל ספרי ההיסטוריה. בשנות ה-50 שמו טוהר מכל אשמה.
פארק גבעת אינווד

| --- | --- |

פארק גבעת אינווד וגשר הנרי הדסון
 מידע כללי
 תאריך הקמה:  1926 
 נתונים ומידות
 שטח:  196.4 אקר
 מיקום
 מדינה:  ארצות הברית ארצות הברית
 מיקום:  מנהטן 
 קואורדינטות:  40°52′21″N 73°55′33″W﻿ / ﻿40.872458°N 73.925886°W﻿ / 40.872458; -73.925886
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיפארק גבעת אינווד(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיפארק גבעת אינווד
 
פארק גבעת אינווד (באנגלית: Inwood Hill Park) הוא פארק ציבורי בחלקו הצפוני ("העליון") של האי מנהטן בעיר ניו יורק. הפארק מנוהל על ידי מחלקת הפארקים של עיריית ניו יורק.
הפארק ממוקם לאורך גדת נהר ההדסון בין רחוב דייקמן וקצה הצפוני של האי מנהטן.
פני השטח

הפארק הוא פארק סלעי, ותצורותיו נוצרו על ידי קרחונים בעידן הקרח האחרון. הפארק הוא הפארק היחיד באי מנהטן שלא עוצב על ידי מתכננים.
גבעות מכסות את מרבית פני שטח הפארק, ורובן מיוערות ביותר. בפארק מסלולי הליכה ואופניים רבים, וכן שלושה גני משחקים לילדים, מגרשי כדורסל, כדור בסיס, טניס וכדורגל.
בשטח הפארק מצויה ביצת מלח קטנה בה מקננים עופות מים רבים, כגון אווזים קנדיים, קורמורנים ושחפים.
ביערות מצויים הן ציפורי שיר והן עופות טרף כגון ינשופים וניצים. בשנת 2002 נערך ניסיון להביא לקינון של עיטם לבן-ראש בפארק, ושלושה זוגות עיטמים החלו לקנן בקינים מיוחדים שנבנו עבורם.
שטח הפארק 793,000 מ"ר ולאורכו עובר הכביש המהיר הנרי הדסון, ומסילת רכבת של חברת אמטרק.
ערך תזונתי

סימון ערכים תזונתיים גבוהים מהרגיל
ערך תזונתי הוא הרכב החומרים אותם יכול הגוף לעכל המצויים במזון. סימון תזונתי הוא ציון הערך התזונתי של מזון על גבי אריזתו.
מזון מתעכל ונספג במערכת הדם. הגוף סופח אליו חלק מרכיבי המזון שעוכל, בהתאם לצרכיו, כאשר עודפים ושאריות שאינם בני-עיכול נפלטים אל מחוצה לו. הרכב החומרים שהגוף יכול לעכל מכונה ערך תזונתי. הרכב זה נרשם בדרך כלל על אריזות של מוצרי מזון תעשייתיים. נהוג לחלק את הערכים התזונתיים לקבוצות כגון פחמימות, חלבונים, שומנים, מינרלים, ויטמינים וכדומה.
כל ערך תזונתי הוא מרכיב אותו הגוף יכול לנצל לצרכיו השונים: המרת החומרים לאנרגיה זמינה (פחמימות ושומנים), בנייה של רקמת שריר בעזרת החלבונים הנמצאים במזון, שמירה על רמת חמצון אופטימלית של מערכת הדם באמצעות יסודות כמו ברזל וכיוצא בזה.
לעיתים הנתונים המתפרסמים על תוויות הערך התזונתי אינם מדודים באופן ספציפי לגבי המזון המסומן, אלא מתבססים על רשימות של ערכים תזונתיים של המרכיבים מהם הוכן המזון המסומן. משרד הבריאות בישראל, כמו גם ה-FDA בארצות הברית מתירים חוסר דיוק של עד 20% בין הערך הקלורי המפורסם לבין הערך הקלורי האמיתי של מזון. לדוגמה, מזון בעל ערך של 200 קלוריות יכול להיות מסומן כבעל 160 עד 240 קלוריות.
בישראל המידע על אריזת המזון חייב לכלול את תכולת החלבונים, הפחמימות, השומנים והנתרן שבמזון, וכן את ערכו הקלורי. המוצרים המכילים מעל 2% שומן, יש להתייחס גם לשיעור הכולסטרול, השומן הרווי וחומצות שומן טראנס. כאשר המוצר כולל התייחסות למרכיב מסוים, (לדוגמה, סיבים תזונתיים, ויטמינים, מינרלים), והוא נמצא בכמות הגבוה מערך הסף שנקבע בתקנות, חובה להתייחס לכמותו במזון. בשנת 2020 נכנסו לתוקף תקנות המחייבות סימון אדום על מוצרי מזון ארוזים המכילים כמויות גבוהות של שומן רווי, נתרן או סוכר.
הבנת המידע המופיע בסימון התזונתי

אריזות מזון המגיעות ממדינות שונות מכילות סימונים שונים באשר למרכיבי התזונה. ברוב המקרים ניתן לראות התייחסות לכמות הקלוריות שבמזון ולחומרי המזון שבתוכו. ההתייחסות יכולה להיות ביחס למנה או ל־100 גרם תוצר. לעיתים ישנה גם התייחסות לכמה אחוז מהצריכה היומית המומלצת מספקת מנה של המוצר.
בישראל, הסימון התזונתי של הפחמימות מפרט את כמות הסוכרים וכפיות סוכר. כמות הפחמימות כוללת בתוכה גם את כמות העמילן שבמוצר, אך אין חובה לציין אותה באופן ספציפי. כמות הסיבים התזונתיים מהווה מרכיב נפרד, ואין חובה לציין אותה. אם כמות הסוכר עולה על 2% מהתוצר, היא נרשמת לא רק ביחידות של גרם, אלא גם ביחידות של כפיות. כלומר, אם המוצר מכיל 4% סוכר (4 גרם סוכר בתוך 100 גרם תוצר), יש לרשום בנוסף לכך שהמוצר מכיל 1 כפית סוכר.
בארצות הברית הסימון התזונתי של הפחמימות (Total Carbohydrates) כולל בתוכו את כמות הסיבים התזונתיים (Dietary Fiber) והסוכר הכולל (Total Sugars). הסוכר הכולל מתייחס לסוכר הנמצא באופן טבעי במזון, כמו סוכר הנמצא בחלב או בפירות וגם לסוכר מוסף (Added Sugars). סוכר מוסף יכול לכלול דבש, סירופ, רכז פרי, סוכר לבן ועוד.
גופי בריאות ציבוריים שונים מפרסמים לעיתים המלצות על הכמות היומית הממוצעת שיש לצרוך מחומרים מסוימים. המלצות אלה מכונות ערך יומי (באנגלית DV) ולעיתים גם אלו נרשמות כחלק מהסימון התזונתי.
ראו גם

אבות המזון
רכיבי תזונה חיוניים
תקנות הגנה על בריאות הציבור
הערות שוליים

↑  סעיף 13 לתקנות הגנה על בריאות הציבור (מזון) (סימון תזונתי), התשע״ח–2017, ספר החוקים הפתוח, באתר ויקיטקסט
↑  Barone, Jeanine (30 בספטמבר 2016), "Can You Trust Calorie Counts?", Berkeley Wellness {{citation}}:  (עזרה)
↑  תווית מזון וסימון תזונתי, באתר משרד הבריאות
↑  רפורמת סימון המזון יוצאת לדרך - כל המידע והפרטים במקום אחד, באתר משרד הבריאות
1 2 3  תקנות הגנה על בריאות הציבור (מזון) (סימון תזונתי), התשע"ח, באתר World Health Organization
1 2  How to Understand and Use the Nutrition Facts Label, U.S. Food and Drug Administration, ‏25 בפברואר 2022
| --- | --- |
בקרת זהויות :  GND: 4041119-9
עסיס

ערך זה עוסק בחברה ישראלית לייצור מיצים, תרכיזים ושימורים. אם התכוונתם למשמעות אחרת, ראו .
מפעל עסיס ברמת גן ב-1957
מבחר ממוצרי עסיס, 1964
בית חרושת למיצים וריבות "עסיס", 1946. צלם יעקב רוזנר
מגדלי התאומים ברחוב ז'בוטינסקי ברמת גן הוקמו במקום בו שכן מפעל עסיס
עסיס הייתה חברה ישראלית לייצור מיצים, תרכיזים ושימורים, שנוסדה בשנת 1930. בשנת 1988 נמכרה לאסם השקעות, אשר ממשיכה למכור מוצרים תחת המותג "עסיס".
היסטוריה

המפעל נוסד על פי רעיון של הכימאי מאיר פייבל שפירא, שביקש לשווק תרכיז של מיץ טבעי שישווק באירופה במקום מיצים מלאכותיים. הוא חבר למנהל חברת שמן להקים מעבדה לפיתוח מוצר בחיפה. התרכיז שווק באופן נסיוני וזכה להצלחה והוחלט להקים מפעל ולצורך כך הוקמה חברה, כשאל השותפים חבר ד"ר נגלר. אבן הפינה למפעל ברמת גן הונחה ב-17 בנובמבר 1929 והמפעל החל לפעול ב-7 בינואר 1930 והכין בקבוקי תרכיז תפוזים ולימון. מקליפות הפירות הכינו במפעל שמנים לתמרוקים וסבון.
לאחר שהחברה נקלעה לקשיים, נרכש המפעל במאי 1939 על ידי האחים בז'רנו (בהם שמעון בז'רנו) ומרדכי רומנו והחלה בניית בניין מחסנים גדול. המפעל גדל מאוד ומהעסקת כ-40 עובדים עלה להעסקת כ-500 עובדים. בנוסף לייצור מיצים ותרכיזים יוצרו במפעל ריבות ושימורי פרי וירק.
בשנות ה-60 ייצאה עסיס ל-35 מדינות והגיעה להסכמי ידע עם מפעלים במספר מדינות, על פיהם יוצרה ואף שווקה התוצרת תחת השם עסיס.
בשנות ה-70 הוקם מפעל חדש בנתניה והמפעל הישן נסגר, למרות מחאות העובדים שנעלו את מנהלי עסיס במפעל למשך 31 שעות. בבעלות עסיס היו גם חברות הבת "מן" לשימורי דגים ו"ארדי" לאבקות ופודינג.
באמצע שנות ה-70 נתקל המפעל בקשיים, צבר הפסדים והכניס כשותף את החברה לישראל ב' של אהרן רובינשטיין. ב-1988 רכשה חברת אסם את פעילות החברה. בשנת 1998 הקימה אסם עם קיבוץ בית השיטה מיזם משותף שאיחד את פעילות עסיס עם פעילות המפעל של קיבוץ בית השיטה. רוב קווי הייצור של עסיס הועברו למפעל בבית השיטה שהבעלות בו התחלקה בין אסם והקיבוץ. המפעל של עסיס בנתניה נסגר ובשנת 2001 נמכר המתחם בנתניה לחברת גנדן, שהקימה במקום פאואר סנטר. בשנת 2004 רכשה אסם את חלקה של בית השיטה במפעל והיא עברה לבעלות מלאה של אסם.
ב-1989 רכשה קבוצת משקיעים פרטיים (בהם קבוצת מנחמוב, אהרונוב ובביוף) את המגרש ברמת גן בו שכן המפעל, תמורת סכום של כ-6 מיליון דולר, והקימה עליו את מגדלי התאומים אשר נחנכו בשנת 1994.
נכון לשנת 2014 אסם ממשיכה לשווק תרכיזים וסירופים תחת המותג עסיס.
אחד המותגים הידועים של החברה הוא "ויטמינצ'יק"-מותג לתרכיזי מיצים ממותקים.
אזכורים בתרבות הישראלית

בשנת 1966 שרה להקת פיקוד המרכז את השיר "טנגו תורנות" (מילים: יוסי גמזו) המתאר את ההווי בתורנות. השיר פותח בשורה: "תורנות בבסיס, בקבוקים של עסיס".
ראו גם

אסם השקעות
הערות שוליים

↑  עסיס, דואר היום, 18 באפריל 1930
↑  ביהח"ר עסיס עובר לרמת גן, דואר היום, 24 בנובמבר 1929
↑  ביהח"ר עסיס, דבר, 27 באפריל 1930
↑  Second hearing in Assis Inquiry, פלסטיין פוסט, 15 בדצמבר 1938; Second hearing in Assis Inquiry, פלסטיין פוסט, 15 בדצמבר 1938
↑  בית החרושת "עסיס" לתחיה, דבר, 19 ביוני 1939
↑  הנחת אבן הפינה לבנין אגף חדש, המשקיף, 20 בדצמבר 1939
↑  למעלה מ-500 פועלים מועסקים כיום בעסיס, המשקיף, 21 באפריל 1941
↑  עסיס - אחד המפעלים הגדולים בארץ, דבר, 21 באפריל 1941
↑  4 מלון דולר - תחזית היצוא של מוצרי עסיס, דבר, 23 במאי 1967
↑  עסיס יתחיל לייצר בנתניה בינואר 1975, דבר, 20 בנובמבר 1974
↑  עסיס מוכר שטח המפעל ברמת גן, דבר, 13 ביולי 1977
↑  31 שעות היו 2 מנהלי "עסיס" ופקידות כלואים במפעל עם הפועלים שפוטרו, מעריב, 7 בנובמבר 1976
↑  אילן זולברג, העסקים המסועפים של שבט רובינשטיין, מעריב, 5 בדצמבר 1980
↑  עסיס: 1975 שנה רווחית, דבר, 4 בנובמבר 1975
שינוי בבעלות עסיס, דבר, 1 בנובמבר 1977
↑  מיכל רוה, ‏אוסם ובית השיטה מקימים מיזם משותף - אליו תועבר פעילות עסיס, באתר גלובס, 20 במאי 1998
↑  הזיתיה שהפכה לבית השיטה עסיס, באתר בית השיטה
↑  יורם גביזון, אסם מכרה את מתחם עסיס בנתניה לקבוצת גנדן תמורת 75 מיליון שקל, באתר הארץ, 16 באוקטובר 2001
↑  אסם רכשה בעלות מלאה על שותפות בית השיטה-עסיס, באתר גלובס, 14 במרץ 2004
| --- | --- |
בקרת זהויות :  NLI: 987007405209505171
עזרה עצמית (מפלגה)

| --- | --- |

 מדינה:  אוקראינה 
 שם רשמי:  Самопоміч 
 מנהיגים:  Andriy Sadovyi 
 תקופת הפעילות:  29 בדצמבר 2012 – הווה (11 שנים) 
 אידאולוגיות:  שמרנות ליברלית, פרו־ארופאיות, דמוקרטיה נוצרית, פופוליזם 
 מטה:  לבוב 
 מיקום במפה הפוליטית:  מרכז-ימין 
 samopomich.ua
 
עזרה עצמית (באוקראינית: Самопоміч), היא מפלגה שהוקמה באוקראינה בשנת 2012.
המפלגה הוקמה על ידי אנדריי סדובוי, ראש העיר של לבוב . בשנת 2014 המפלגה התמודדה בבחירות מקומיות בקייב ובתמיכת 7% מהקולות זכתה במקום השלישי, וחמישה נציגי המפלגה נכנסו לעירייה.
תוצאות אלו הביאו את ראשי המפלגה להחליט להשתתף בבחירות של שנת 2014 לפרלמנט האוקראיני. מייסד המפלגה מיקם את עצמו במקום ה-50 ואילו בראשה הוצבה היזמית החברתית האנה הופקו. המפלגה זכתה ב-33 מושבים. נציגת המפלגה קיבלה תפקיד של סגן יושב ראש הפרלמנט ונציג נוסף נכנס לממשלה.
בבחירות מוניציפליות שנערכו באוקראינה בשנת 2015, זכתה המפלגה ב-915 מקומות (הנמוך בין כל המפלגות שהשתתפו בבחירות).
בשנת 2015 הוצאה האנה הופקו משורות המפלגה בעקבות הצבעתה בהצעות לשינויים בחוקה. בינואר 2016 עזבה המפלגה עזבה את הקואליציה.
בשלהי 2015 ותחילת 2016 דנה המפלגה עם מיכאיל סאקשווילי וגופים נוספים על האפשרות להקים מפלגה חדשה, אך בקיץ 2016 הדיונים הופסקו.
באוקטובר 2018 המפלגה הכריזה על אנדריי סדובי כמועמד לנשיאות אוקראינה. במרץ 2019 הוא החליט לעזוב את המרוץ.
בבחירות של שנת 2019 חלק משמעותי של נציגי המפלגה בפרלמנט התמודדו מטעם מפלגות אחרות.
סקופ (סרט)

| --- | --- |

כרזת הסרט
 בימוי:  וודי אלן
 הופק בידי:  לטי ארונסון, גארת' וילי
 תסריט:  וודי אלן
 עריכה:  אליסה לפסלטר
 שחקנים ראשיים:  וודי אלן סקרלט ג'והנסון יו ג'קמן
 מוזיקה:  אדוורד גריג 
 צילום:  רמי אדפרסין
 מדינה:  ארצות הברית ארצות הברית בריטניה בריטניה
 חברת הפקה:  BBC Films, רלטיביטי מדיה, Ingenious Media, Davis Entertainment, UK Film Council 
 חברה מפיצה:  Focus Features
 שיטת הפצה:  וידאו על פי דרישה 
 הקרנת בכורה:  28 ביולי 2006
 משך הקרנה:  108 דקות
 שפת הסרט:  אנגלית
 סוגה:  קומדיה רומנטית, סרט פשע, סרט בלשי 
 תקציב:  4 מילון דולר
 הכנסות:  39.2 מיליון דולר
 הכנסות באתר מוג'ו:   scoop
 דף הסרט ב־IMDb
 
סקופ (Scoop) הוא סרט קולנוע, קופרודוקציה אמריקאית בריטית מסוגת קומדיית פשע וסרט רומנטי משנת 2006 בכתיבה ובימוי של וודי אלן, עם וודי אלן, סקרלט ג'והנסון, יו ג'קמן ואיאן מקשיין בתפקידים הראשיים.
הסרט משלב מציאות ופנטזיה. הוא מתאר עיתונאית וקוסם המונחים על ידי רוחו של עיתונאי המגיעה מעולם המתים, כדי לחשוף אריסטוקרט בריטי כרוצח סדרתי.
את התסריט כתב אלן במיוחד עבור ג'והנסון, לאחר הצלחת סרטו הקודם, "נקודת מפגש" בה כיכבה.  לפי ג'ונסון, הסרט כולו נועד לרצות את בקשתה להופיע ביחד עם אלן על המסך ולשחזר שם את הקשר הטוב שיש להם מאחורי הקלעים.
הסרט הצליח מבחינה מסחרית. קטעי המוזיקה הם של אדוארד גריג (פר גינט), יוהאן שטראוס הבן (Annen Polka) ופיוטר צ'ייקובסקי (אגם הברבורים).
תקציר העלילה

ג'ו סטרומבל (איאן מקשיין) היה עיתונאי מפורסם בבריטניה שאהב לגלות סקופים. כעת הוא נמצא בלימבו ומחפש סקופים. ניגשת אליו ג'יין קוק (פנלה וולגר) ומספרת לו כי היא הייתה מזכירתו של האריסטוקרט העשיר פיטר ליימן (יו ג'קמן) וכי הוא הרעיל אותה לאחר שגילתה שהוא רוצח סדרתי המאיים על לונדון, רוצח יצאניות בלונדיניות ומשאיר במקום קלף טארוט. סטרומבל נחוש בדעתו להעביר את הידיעה למישהו בעולם החיים.
סונדרה פרנסקי (סקרלט ג'והנסון) היא עיתונאית צעירה מברוקלין שמגיעה להתארח אצל חברתה ויויאן (רומולה גראי) בלונדון. היא מצליחה לראיין את השחקן הידוע מייק טינסלי (קווין מקנלי) דרך מיטתו במלון.
סונדרה וויויאן הולכות לצפות בהופעה של הקוסם והמנטליסט מארצות הברית, "ספלנדיני" ששמו האמיתי הוא סיד ווטרמן (וודי אלן). הוא מכניס אותה לתא קסמים ושם היא רואה את רוחו של סטרומבל שמוסר לה את הסקופ של חייה - רוצח הטארוט הסדרתי הוא פיטר מיילן (יו ג'קמן) בנו של לורד מיילין (ג'וליאן גלובר). היא מוסרת זאת לסיד אך הוא לא מאמין לה עד שסטרומבל מתגלה שוב לעיניהם.
הם מתחילים לעקוב אחרי פיטר ומוצאים אותו בבריכת שחייה במלון יוקרתי. למרות שהיא שחיינית מצטיינת היא מזייפת טביעה ופיטר "מציל" אותה. היא מציגה את עצמה בתור ג'ייד ספנס ואת סיד בתור אביה.
פיטר מתאהב בה ומזמין את שניהם לאחוזה המפוארת של משפחתו. הם עוקבים אחריו וסונדרה מוצאת בחדר כלי הנגינה השמור, קלפי טארוט מתחת לקרן יער. סונדרה מספרת זאת לויויאן והיא מפנה אותם לאביה מר מלקולם (צ'ארלס דאנס) שהוא עורך בכיר בעיתון. הוא דוחה אותם בגלל שמדובר רק בהוכחות נסיבתיות וכן כי הרוצח האמיתי נתפס והודה.
הם ממשיכים בחקירות ומגלים כי הנרצחת האחרונה, זונה בשם בטי גיבסון נרצחה על ידי פיטר שהשאיר שם קלף טארוט כדי שיחשבו שהיא חלק מהנרצחות הסדרתיות. פיטר מאזין לשיחות הטלפון שלהם ומזמין את סונדרה לשייט באגם העמוק באחוזתו כדי להתוודות בפניה ולחסל אותה.
סיד ממהר למקום אך נהרג בתאונת דרכים. פיטר מספר לסונדרה כי גיבסון החלה לסחוט אותו ולכן חיסל אותה. היא נאבק בסונדרה, משליך אותה למים והיא "טובעת" מול עיניו.
הוא מזמין שוטר (אלכסנדר ארמסטרונג) ובלש (אנתוני הד) ומספר להם כי סונדרה סבלה לאחרונה מדיכאון, בקשה לשוט לבד בסירה וכנראה התאבדה בטביעה.
נראה שהם מאמינים לפיטר אך לפתע נכנסת סונדרה ומספרת את כל האמת. כעת מקבל אותה העורך בשמחה ומפרסם את הסקופ הגדול שלה.
לבסוף רואים את סיד בעולם המתים מבדר את הקהל בלהטוטי קלפים.
צוות השחקנים

| שם השחקן/ית | שם הדמות | הערות |
| --- | --- | --- |
| וודי אלן | סיד ווטרמן |  |
| סקרלט ג'והנסון | סונדרה פרנסקי |  |
| יו ג'קמן | פיטר ליימן |  |
| איאן מקשיין | ג'ו סטרומבל |  |
| רומולה גראי | ויויאן |  |
| קווין מקנלי | מייק טינסלי |  |
| ג'וליאן גלובר | לורד ליימן |  |
| פנלה וולגר | ג'יין קוק | מזכירתו של פיטר |
| אלכסנדר ארמסטרונג | שוטר |  |
| אנתוני הד | בלש |  |
הערות שוליים

1 2  רויטרס, איי.פי, וודי אלן צילם קומדיה חדשה בלונדון, באתר הארץ, 26 באפריל 2006
↑  פבלו אוטין, ‏וודי אלן מאוהב, באתר גלובס, 13 בנובמבר 2006
| --- | --- |
בקרת זהויות :  NKC: unn2008490855  VIAF: 305243589   WorldCat (עם VIAF): 305243589
עונת 2020/2021 בליגה הלאומית

| --- | --- |

 מספר משתתפות:  16
 → 2019/20202021/2022 ←
עונת 2020/2021 בליגה הלאומית הייתה העונה ה-22 של הליגה הלאומית כליגה השנייה בחשיבותה בכדורגל בישראל. העונה החלה באוגוסט 2020, והסתיימה במאי 2021.
לקראת עונה זו הצטרפו לליגה הלאומית הפועל רעננה וסקציה נס ציונה, אשר ירדו מליגת העל, והפועל אכסאל והפועל כפר שלם שעלו מליגה א'.
בסיום העונה העפילו הפועל נוף הגליל והפועל ירושלים לליגת העל ואילו הפועל כפר שלם הפועל אכסאל נשרו לליגה א', בתחילה הייתה הפועל פתח תקווה צריכה לנשור לליגה א', אך בעקבות אי יכולתה של הפועל איכסל לעמוד בתנאי הבקרה התקציבית, הורדה האחרונה לליגה א' ופתח תקווה נשארה בליגה.
מבנה הליגה

הליגה כללה 16 קבוצות.
על ניצחון במשחק הוענקו שלוש נקודות, ואילו על תיקו הוענקה נקודה אחת. על הפסד לא הוענקו נקודות כלל.
הליגה הורכבה משני שלבים:
בשלב הראשון שיחקו ביניהן הקבוצות במסגרת שני סיבובים בני 15 משחקים כל אחד - 30 מחזורים בסה"כ. כך יצא שכל קבוצה שיחקה שני משחקים נגד כל אחת משאר הקבוצות - משחק בית ומשחק חוץ.
בשלב השני, הליגה חולקה ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית שיחקו בינן לבין עצמן.
קבוצות

להלן הקבוצות שהשתתפו בליגה הלאומית בעונת 2020/2021:
| קבוצה | עיר | מאמן | אצטדיון | מספר מושבים |
| --- | --- | --- | --- | --- |
| בית"ר תל אביב בת ים | תל אביב ובת ים | עמיר נוסבאום | נס ציונה | 3,500 |
| הפועל אכסאל | אכסאל | אלירן חודדה | עפולה | 3,000 |
| הפועל אום אל-פחם | אום אל-פחם | מוטי איוניר | טוטו עכו | 5,000 |
| הפועל כפר שלם | תל אביב | עומר פרץ | גרונדמן | 4,300 |
| הפועל נוף הגליל | נוף הגליל | ירון הוכנבוים | גרין | 5,200 |
| הפועל עכו | עכו | אלי כהן | טוטו עכו | 5,000 |
| הפועל עפולה | עפולה | רומן זולו | עפולה | 3,000 |
| הפועל פתח תקווה | פתח תקווה | חיים שבו | המושבה | 11,500 |
| הפועל ירושלים | ירושלים | זיו אריה | טדי | 31,733 |
| הפועל ראשון לציון | ראשון לציון | אסמאעיל עאמר | הברפלד | 6,000 |
| הפועל רמת-גן גבעתיים | רמת גן וגבעתיים | אייל ברוך (זמני) | רמת גן | 13,370 |
| הפועל ניר רמת השרון | רמת השרון | יגאל אנטבי | גרונדמן | 4,300 |
| מועדון ספורט כפר קאסם סוהיב | כפר קאסם | שלומי דורה | לוד | 3,000 |
| מכבי אחי נצרת | נצרת | תומר קשטן | עילוט | 4,932 |
| סקציה נס ציונה | נס ציונה | אורי גוטמן | נס ציונה | 3,500 |
| הפועל רעננה | רעננה | אלדד שביט | רמת גן | 13,370 |
בית"ר תל אביב בת ים צפויה לעבור בהמשך לאצטדיון העירוני בבת ים לאחר שישופץ לליגה הלאומית.
הפועל אום אל פחם צפויה לחזור בהמשך לאצטדיון השלום באום אל פחם לאחר שישופץ לליגה הלאומית.
מ.ס. כפר קאסם צפויה לחזור בהמשך למגרש אבו חמיד בעיר כפר קאסם לאחר שישופץ ויורחב לליגה הלאומית.
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום בטבלה | מאמן נכנס | תאריך המינוי |
| --- | --- | --- | --- | --- | --- | --- |
| בית"ר תל אביב בת ים | ריימונד אטוולד | סיום חוזה | 14 ביולי 2020 | טרום עונה | עמיר נוסבאום | 15 ביולי 2020 |
| הפועל אום אל-פחם | אסמאעיל עאמר | פוטר | 9 ביולי 2020 | טרום עונה | אבי סבג | 11 ביולי 2020 |
| הפועל ראשון לציון | עומר פרץ | סיום חוזה | 2 ביולי 2020 | טרום עונה | אסמאעיל עאמר | 2 באוגוסט 2020 |
| הפועל ניר רמת השרון | אורן רותם | סיום חוזה | 2 ביולי 2020 | טרום עונה | ליאור זדה | 16 ביולי 2020 |
| סקציה נס ציונה | ליאור זדה | סיום חוזה | 2 ביולי 2020 | טרום עונה | אורי גוטמן | 20 ביולי 2020 |
| הפועל רעננה | אייל לחמן | סיום חוזה | 2 ביולי 2020 | טרום עונה | גל כהן | 30 ביולי 2020 |
| הפועל אום אל-פחם | אבי סבג | פוטר | 24 בספטמבר 2020 | 8 | מוטי איווניר | 16 באוקטובר 2020 |
| הפועל כפר שלם | עומר פרץ | פוטר | 23 בספטמבר 2020 | 16 | דוד מרטן | 1 באוקטובר 2020 |
| מכבי אחי נצרת | ניר ברקוביץ' | התפטר | 13 באוקטובר 2020 | 6 | אדהם אהדייה | 4 בנובמבר 2020 |
| מועדון ספורט כפר קאסם | תומר קשטן | פוטר | 13 בנובמבר 2020 | 14 | סאלח חסארמה | 15 בנובמבר 2020 |
| הפועל עפולה | שלומי דורה | פוטר | 14 בנובמבר 2020 | 15 | רומן זולו | 22 בדצמבר 2020 |
| הפועל פתח תקווה | מסאי דגו | פוטר | 1 בדצמבר 2020 | 14 | חיים שבו | 14 בדצמבר 2020 |
| הפועל כפר שלם | דוד מרטן | פוטר | 8 בדצמבר 2020 | 16 | עומר פרץ | 9 בדצמבר 2020 |
| הפועל רעננה | גל כהן | פוטר | 9 בדצמבר 2020 | 10 | אלדד שביט | 9 בדצמבר 2020 |
| מכבי אחי נצרת | אדהם האדיה | פוטר | 29 בדצמבר 2020 | 13 | תומר קשטן | 30 בדצמבר 2020 |
| הפועל ניר רמת השרון | ליאור זדה | פוטר | 14 בינואר 2021 | 4 | יגאל אנטבי | 14 בינואר 2021 |
| הפועל רמת גן-גבעתיים | עופר טסלפפה | התפטר | 16 בפברואר 2021 | 8 | ליאור זדה | 18 בפברואר 2021 |
| מועדון ספורט כפר קאסם | סאלח חסארמה | פוטר | 16 בפברואר 2021 | 14 | שלומי דורה | 21 בפברואר 2021 |
| הפועל אום אל-פחם | מוטי איווניר | התפטר | 26 בפברואר 2021 | 13 | ניר ברקוביץ' | 1 במרץ 2021 |
| הפועל אום אל-פחם | ניר ברקוביץ' | התפטר | 2 במרץ 2021 | 13 | סמיר עיסא | 3 במרץ 2021 |
| הפועל פתח תקווה | חיים שבו | פוטר | 5 במרץ 2021 | 14 | קלמי סבן | 8 במרץ 2021 |
| הפועל אום אל-פחם | סמיר עיסא | התפטר | 2 באפריל 2021 | 13 | מוטי איווניר | 5 באפריל 2021 |
| הפועל אכסאל | אלירן חודדה | התפטר | 5 באפריל 2021 | 6 |  |  |
| הפועל עכו | אלי כהן (מאמן) | פוטר | 5 באפריל 2021 | 14 | מסאי דגו | 10 באפריל 2021 |
| הפועל עפולה | רומן זולו | התפטר | 9 באוגוסט 2021 | 14 |  |  |
טבלת הליגה > העונה הסדירה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל נוף הגליל | 30 | 16 | 9 | 5 | 39 | 20 | 19+ | 57 | פלייאוף עליון |
| 2 | הפועל ירושלים | 30 | 14 | 12 | 4 | 37 | 16 | 21+ | 54 | פלייאוף עליון |
| 3 | סקציה נס ציונה | 30 | 12 | 10 | 8 | 28 | 30 | 2- | 46 | פלייאוף עליון |
| 4 | בית"ר תל אביב בת ים | 30 | 12 | 8 | 10 | 44 | 36 | 8+ | 44 | פלייאוף עליון |
| 5 | הפועל ניר רמת השרון | 30 | 11 | 10 | 9 | 27 | 23 | 4+ | 43 | פלייאוף עליון |
| 6 | הפועל אכסאל | 30 | 11 | 10 | 9 | 42 | 42 | 0 | 43 | פלייאוף עליון |
| 7 | הפועל ראשון לציון | 30 | 9 | 15 | 6 | 32 | 27 | 5+ | 42 | פלייאוף עליון |
| 8 | הפועל רמת גן גבעתיים | 30 | 9 | 13 | 8 | 33 | 28 | 5+ | 40 | פלייאוף עליון |
| 9 | הפועל עפולה | 30 | 10 | 9 | 11 | 32 | 28 | 4+ | 39 | פלייאוף תחתון |
| 10 | מכבי אחי נצרת | 30 | 10 | 9 | 11 | 32 | 31 | 1+ | 39 | פלייאוף תחתון |
| 11 | הפועל רעננה | 30 | 8 | 11 | 11 | 30 | 31 | 1- | 35 | פלייאוף תחתון |
| 12 | מ.ס. כפר קאסם | 30 | 7 | 14 | 9 | 25 | 31 | 6- | 35 | פלייאוף תחתון |
| 13 | הפועל אום אל פחם | 30 | 7 | 11 | 12 | 21 | 33 | 12- | 32 | פלייאוף תחתון |
| 14 | הפועל עכו | 30 | 5 | 16 | 9 | 22 | 35 | 13- | 31 | פלייאוף תחתון |
| 15 | הפועל פתח תקווה | 30 | 6 | 9 | 15 | 17 | 30 | 13- | 27 | פלייאוף תחתון |
| 16 | הפועל כפר שלם | 30 | 6 | 8 | 16 | 32 | 52 | 20- | 26 | פלייאוף תחתון |